Nightline on yhdysvaltalaisen ABC:n myöhäisillan uutisohjelma, jonka tarkoituksena on tarjota syvällisempää tietoa ajankohtaisista uutistapahtumista. Ohjelma kehittyi Iranin panttivankikriisin seuraamista varten 8. marraskuuta 1979 aloitetun ohjelman "The Iran Crisis: America Held Hostage" pohjalta. "Nightlinea" isännöi sen alusta alkaen Ted Koppel, kunnes hän jätti ABC:n uutistoimituksen vuonna 2005. Hänen tilalleen tulivat Cynthia McFadden, Terry Moran ja Martin Bashir. Ohjelma sai Peabody-palkinnon vuonna 2002.